آمریکا نماینده‌لر مجلسی تگزاس وکیلی جمهوریتچی بلک فارنتولد، حاقین‌داکی جینسی ساتاشما ادعالارینین آردین‌دان کنگره‌ده‌کی وظیفه‌سین‌دن استعفا ائتدی.
یازی‌لی بیر آچیقلاما ایله استعفاسینی اعلان ائدن فارنتولد، اؤلکه‌سینه خیدمت ائتمه‌نین یئنی یوللارینی آختارماغین واختینین گلدیگینی بیلدیردی.
حاقین‌داکی ادعالارا توخونمایان فارنتولد، اؤزونو جینسی ساتاشما یاله سوچلایان اسکی یاردیمچیسی ایله ۸۴ مین دلار قارشیلیغین‌دا آنلاشما باغلاماق و بو پولو وئرگی اؤده‌ییجی‌لرینین وئرگیلریندن فارشیلاماقلا سوچلانیردی.
بلک فارنتولدون استعفاسینین آردین‌دان بیر آچیقلاما وئرن جمهوریتچی پارتی میلی کمیته باشقانی ایستیو ایستیورس، کنگره عضوونون سؤزوگئدن ۸۴ مین دلاری گئری وئرمه‌سینی گؤزلدیکلرینی ایفاده ائتدی.
بیر نئچه آی اول فارنتولدون لورن گرین آدلی کؤمک‌چی‌سی، مودورونو "جینسی ساتاشما" سوچلاماسی ایله محکمه‌یه وئرمیش، جمهوریتچی وکیل ایسه ادعالاری رد ائتمه‌سینه باخمایاراق، "اویغون‌سوز داورانیشلارین‌دان" دولایی عذر ایستمیشدی.
